title: Neuvoston päätös (EU) 2015/1292, annettu 20 päivänä heinäkuuta 2015, Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta

text:
               29.7.2015

               FI

               Euroopan unionin virallinen lehti

               L 199/1

         NEUVOSTON PÄÄTÖS (EU) 2015/1292,
   annettu 20 päivänä heinäkuuta 2015,
   Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 6 kohdan toisen alakohdan a alakohdan i alakohdan ja 218 artiklan 8 kohdan toisen alakohdan kanssa,
   ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja (1), jäljempänä ’pöytäkirja’, on allekirjoitettu neuvoston päätöksen 2014/517/EU (2) mukaisesti sillä varauksella, että sen tekeminen saatetaan päätökseen.

               (2)

               Pöytäkirjan tekemiseen sovelletaan Euroopan atomienergiayhteisön toimivaltaan kuuluvien kysymysten osalta erillistä menettelyä.

               (3)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta.
   2 artikla
   Valtuutetaan neuvoston puheenjohtaja nimeämään yksi tai useampi henkilö, jolla on oikeus tallettaa pöytäkirjan 13 artiklan 2 kohdassa määrätyt hyväksymiskirjat unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä annettu 20 päivänä heinäkuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 233, 6.8.2014, s. 3.

      (2)  Neuvoston päätös 2014/517/EU, annettu 14 päivänä huhtikuuta 2014, Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta (EUVL L 233, 6.8.2014, s. 1).


Avis juridique important

|

32003D0520

2003/520/EY: Neuvoston päätös, tehty 16 päivänä kesäkuuta 2003, kilpailunvastaista toimintaa koskevasta yhteistyöstä tehdyn Euroopan yhteisön ja Japanin hallituksen välisen sopimuksen tekemisestä

Virallinen lehti nro 183 , 22/07/2003 s. 0011 - 0011

Neuvoston päätös,tehty 16 päivänä kesäkuuta 2003,kilpailunvastaista toimintaa koskevasta yhteistyöstä tehdyn Euroopan yhteisön ja Japanin hallituksen välisen sopimuksen tekemisestä(2003/520/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 83 artiklan ja 308 artiklan yhdessä sen 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Kilpailua koskevilla ongelmilla yhä selvemmin olevan kansainvälisen ulottuvuuden vuoksi olisi tämän alan kansainvälistä yhteistyötä tehostettava.(2) Kilpailulainsäädännön virheetön ja tehokas täytäntöönpano on tärkeää markkinoiden tehokkaalle toiminnalle ja kansainväliselle kaupalle.(3) Kansainväliseen oikeuteen sisältyvien näkökantojen huomioonottamista koskevien periaatteiden edelleen kehittäminen ja näiden periaatteiden soveltaminen Euroopan yhteisön ja Japanin kilpailulainsäädännön täytäntöönpanossa on omiaan parantamaan niiden soveltamisen tehokkuutta.(4) Komissio on tämän vuoksi neuvotellut Japanin kanssa sopimuksen Euroopan yhteisön ja Japanin kilpailusääntöjen soveltamisesta.(5) Vetoaminen perustamissopimuksen 308 artiklaan on välttämätöntä, koska sopimuksen tekstiin on sisällytetty sulautumiset ja yritysostot, jotka kuuluvat pääasiallisesti tähän artiklaan perustuvan yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89(3) soveltamisalaan.(6) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään kilpailunvastaista toimintaa koskevasta yhteistyöstä tehty Euroopan yhteisön ja Japanin hallituksen välinen sopimus Euroopan yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan yhteisön puolesta(4).Tehty Luxemburgissa 16 päivänä kesäkuuta 2003.Neuvoston puolestaPuheenjohtajaG. Papandreou(1) Ehdotus tehty 8. toukokuuta 2002 (ei vielä julkaistu virallisessa lehdessä).(2) Lausunto annettu 3. heinäkuuta 2002 (ei vielä julkaistu virallisessa lehdessä).(3) EYVL L 395, 30.12.1989, s. 1. (oikaistu toisinto: EYVL L 257, 21.9.1990, s. 13), asetus sellaisena kuin se on muutettuna neuvoston asetuksella (EY) N:o 1310/97 (EYVL L 180, 9.7.1997, s. 1).(4) Tämä sopimus tulee voimaan 9. elokuuta 2003 sen 12 artiklan 1 kohdan mukaan.


title: Euroopan parlamentin ja komission sopimus komiteamenettelyn soveltamista koskevista yksityiskohtaisista säännöistä #Euroopan parlamentin päätös 8. toukokuuta 2008 Euroopan parlamentin ja komission välisen sopimuksen tekemisestä menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY, sellaisena kuin se on muutettuna päätöksellä 2006/512/EY, soveltamista koskevista yksityiskohtaisista säännöistä (C6-0009/2008 — 2008/2002(ACI))

text:
               12.11.2009

               FI

               Euroopan unionin virallinen lehti

               CE 271/70

         Torstai 8. toukokuuta 2008Euroopan parlamentin ja komission sopimus komiteamenettelyn soveltamista koskevista yksityiskohtaisista säännöistä
   P6_TA(2008)0189
   Euroopan parlamentin päätös 8. toukokuuta 2008 Euroopan parlamentin ja komission välisen sopimuksen tekemisestä menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY, sellaisena kuin se on muutettuna päätöksellä 2006/512/EY, soveltamista koskevista yksityiskohtaisista säännöistä (C6-0009/2008 — 2008/2002(ACI))
   2009/C 271 E/09

      Euroopan parlamentti, joka
   ottaa huomioon puhemiehen 27 päivänä maaliskuuta 2008 päivätyn kirjeen, jolla välitettiin 12 päivänä joulukuuta 2007 hyväksytty toimielinten välinen sopimus puheenjohtajakokouksen hyväksymässä muodossa,
   ottaa huomioon EY:n perustamissopimuksen 202 artiklan,
   ottaa huomioon menettelystä komissiolle siirrettyä täytäntöönpanovaltaa käytettäessä tehdyn päätöksen 1999/468/EY muuttamisesta 17 päivänä heinäkuuta 2006 tehdyn neuvoston päätöksen 2006/512/EY (1),
   ottaa huomioon luonnoksen Euroopan parlamentin ja komission väliseksi sopimukseksi menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY, sellaisena kuin se on muutettuna päätöksellä 2006/512/EY, soveltamista koskevista yksityiskohtaisista säännöistä (jäljempänä ”sopimus”),
   ottaa huomioon työjärjestyksen 81 artiklan ja 120 artiklan 1 kohdan,
   ottaa huomioon perussopimus-, työjärjestys- ja toimielinasioiden valiokunnan mietinnön (A6-0107/2008),

               A.

               katsoo, että komissio on valitettavasti laiminlyönyt noudattaa tiettyjä määräyksiä, jotka sisältyvät menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY soveltamista koskevista yksityiskohtaisista säännöistä tehtyyn Euroopan parlamentin ja komission väliseen sopimukseen (2) (”vuoden 2000 sopimus”), kuten määräys, jonka mukaan parlamentille ”toimitetaan samaan aikaan ja samoin ehdoin kuin komiteoiden jäsenille” kaikki komiteamenettelyasiakirjat, koska nämä asiakirjat lähetetään miltei aina liian myöhään eikä ainakaan samanaikaisesti kuin komitean jäsenille,

               B.

               katsoo, että neuvoston päätöksen 1999/468/EY soveltamista koskevat yksityiskohtaiset säännöt olivat ja ovat edelleen uutta valvonnan käsittävää sääntelymenettelyä lukuun ottamatta erittäin epätyydyttäviä, mikä johtuu muun muassa komiteatietokannan toimintatavasta; ottaa huomioon, että asiakirjat lähetetään usein katkelmina ja kappaleina selittämättä niiden asemaa ja joskus harhaanjohtavasti otsikoituna, esim. toimenpide-ehdotuksia, joista ei ole vielä äänestetty komiteassa, lähetetään otsikoituina ”valvontaoikeus”, kun ne pitäisi lähettää otsikoituna ”tiedonsaantioikeus”, mikä aiheuttaa epäselvyyttä siitä, mitä määräaikoja sovelletaan,

               C.

               katsoo, että tämä ongelma vähentää käytännössä edelleen parlamentin jo ennestään hyvin rajoitettua mahdollisuutta komiteamenettelyssä käsiteltävien asioiden valvontaan,

               D.

               ottaa huomioon, että komissio on nyt sitoutunut perustamaan sähköisen rekisterin, joka sisältää kaikki parlamentille välitetyt asiakirjat ja johon parlamentilla on suora pääsy ja joka mahdollistaa samaan menettelyyn kuuluvien asiakirjojen selkeän yksilöinnin ja osoittaa menettelyn vaiheen ja aikataulun ja jossa erotetaan selkeästi toisistaan parlamentin vastaanottamat toimenpide-ehdotukset ja komitean lausunnon jälkeen lähetetty lopullinen ehdotus sekä yksilöidään selkeästi kaikki muutokset verrattuna parlamentille jo toimitettuihin asiakirjoihin,

               E.

               katsoo, että sopimus on käytännössä erittäin merkittävä paitsi uuden, valvonnan käsittävän sääntelymenettelyn niin myös kaikkien komiteamenettelyjen kannalta; ottaa huomioon, että sopimus saattaa tulevaisuudessa muodostua ennakkotapaukseksi vastaavanlaisia tavoitteita varten tehtäville toimielinten välisille sopimuksille,

               F.

               ottaa huomioon, että sopimusta sovelletaan lyhyen siirtymävaiheen aikana, mutta tämän siirtymävaiheen aikana saadut kokemukset voivat osoittautua erittäin opettavaisiksi; ottaa huomioon, että sen tarkoituksena on Lissabonin sopimuksen voimaantulon jälkeen varmistaa, että kaikki kolmen toimielimen väliset komiteamenettelyt toimivat moitteettomasti;

               1.

               korostaa, että silloin kun valvonnan käsittävää sääntelymenettelyä on noudatettava, se on kaikkia kolmea toimielintä sitova eikä siitä voida käydä kauppaa tai neuvotella; kehottaa neuvostoa, komissiota ja kaikkia parlamentin valiokuntia ottamaan tämän seikan asianmukaisesti huomioon kaikissa lainsäädäntömenettelyissä;

               2.

               muistuttaa, että valvonnan käsittävää sääntelymenettelyä on noudatettava, kun on kyse laajakantoisista toimenpiteistä, joiden tarkoituksena on muuttaa perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia;

               3.

               kehottaa neuvostoa ja komissiota siinä tapauksessa, että kyseessä ovat ”harmaat” alueet, joilla voi olla epäselvää, olisiko sovellettava uutta valvonnan käsittävää sääntelymenettelyä vai muuta komiteamenettelyä, soveltamaan uutta valvonnan käsittävää sääntelymenettelyä;

               4.

               korostaa, että uuden valvonnan käsittävän sääntelymenettelyn ainoana tarkoituksena on vahvistaa parlamentin valvontaoikeuksia ja että se ei millään tavalla muuta komissiolle siirretyn täytäntöönpanovallan laajuutta;

               5.

               katsoo, että sopimus vie oikeaan suuntaan parlamentin oikeuksia ja valtuuksia suhteessa siirrettyyn lainsäädäntövaltaan;

               6.

               pitää tervetulleena sitä, että sopimuksessa määritellään täsmällisemmin komission velvoite antaa parlamentille tietoja päätöksen 1999/468/EY 7 artiklan 3 kohdan mukaisesti määräämällä, että parlamentille on tiedotettava komiteoiden toiminnasta ”sellaisten yksityiskohtaisten sääntöjen mukaisesti, jotka takaavat tietojen välittämisjärjestelmän avoimuuden sekä toimitettujen tietojen ja menettelyn eri vaiheiden yksilöimisen”;

               7.

               odottaa, että komissio noudattaa täysin sopimuksen kaikkia määräyksiä, mitä ei valitettavasti tapahtunut vuoden 2000 sopimuksen aikana;

               8.

               vaatii pitämään aina korkeat laatuvaatimukset täyttävää pöytäkirjaa, joka sisältää läsnäololuettelot, joista käyvät ilmi vähintään kokoukseen osallistujien nimet, heidän asemansa ja sähköpostiosoitteensa;

               9.

               toteaa, että uuden rekisterin tehokas toiminta on sopimuksen täyden ja tyydyttävän täytäntöönpanon kannalta ratkaiseva tekijä, ja odottaa siksi innokkaasti sen toteuttamista käytännössä; suosittelee, että parlamentti ja komissio tarkastelevat asiaa uudelleen uuden rekisterin siirtymäkauden jälkeen ja korjaavat kaikki mahdollisesti ilmenneet käytännön ongelmat ja viat; suosittelee, että alkuvaiheessa parlamentti hankkii asianomaisilta tahoilta tietoa rekisterin toiminnasta;

               10.

               pitää erityisen tervetulleena uusia määräyksiä, joiden mukaan rekisterissä on selvästi yksilöitävä vastaanotettujen komitea-asiakirjojen luonne, mahdolliset yhteydet jo lähetettyihin asiakirjoihin ja niihin mahdollisesti tehdyt muutokset;

               11.

               kehottaa komissiota tässä yhteydessä muuttamaan sisäisiä menettelyjään sen varmistamiseksi, että erotetaan toisistaan yhtäältä toimenpide-ehdotukset, jotka on lähetettävä parlamentille tiedonsaantioikeuden mukaisesti samanaikaisesti kuin kyseiselle komitealle, ja toisaalta toimenpide-ehdotukset, jotka on lähetettävä parlamentille, jotta se voi käyttää valvontaoikeuttaan;

               12.

               pitää tervetulleena, että otetaan käyttöön ”varhaisvaroitusjärjestelmä”, jolla parlamentille ilmoitetaan heti kun on ilmeistä, että komitealle esitetään kiireellisiä ehdotuksia täytäntöönpanotoimenpiteiksi, mutta vaatii, että tätä ei saa käyttää ei-kiireellisten asioiden muuttamiseen kiireellisiksi, koska lyhennettyjä määräaikoja saadaan soveltaa vain asianmukaisesti perustelluissa poikkeustapauksissa;

               13.

               toteaa, että jotta parlamentti voi käyttää valvontaoikeuttaan riittävien tietojen pohjalta, sille on säännöllisesti toimitettava kaikki tausta-aineisto, jossa selitetään, miksi komissio esittää tiettyjä toimenpiteitä; pitää tervetulleena komission valmiutta avustaa parlamenttia, jotta saavutetaan täysi yhteistyö erityisiä täytäntöönpanotoimenpiteitä käsiteltäessä, ja kehottaa siksi komissiota esittämään parlamentille pyynnöstä kaikki toimenpide-ehdotukseen liittyvät tausta-asiakirjat;

               14.

               ei yhdy komission näkemykseen, jonka mukaan parlamentille toimitetut ehdotukset täytäntöönpanotoimenpiteiksi ovat luottamuksellisia komiteassa tapahtuvaan äänestykseen asti, ja pitää kiinni oikeudestaan kuulla ketä tahansa haluamaansa tahoa toimenpide-ehdotuksista; kehottaa komissiota tarkistamaan näkemystään ja julkistamaan kaikki toimenpide-ehdotukset heti niiden virallisen esittämisen jälkeen;

               15.

               hyväksyy sopimuksen tekemisen ja odottaa, että se pannaan hyväksymisen jälkeen viipymättä täysin täytäntöön;

               16.

               päättää liittää sopimuksen työjärjestykseensä korvaamaan sen liitteen XII;

               17.

               kehottaa puhemiestä välittämään tämän päätöksen ja sen liitteen tiedoksi neuvostolle ja komissiolle sekä jäsenvaltioiden parlamenteille.

      (1)  EUVL L 200, 22.7.2006, s. 11.

      (2)  EYVL L 256, 10.10.2000, s. 19.

      Torstai 8. toukokuuta 2008LIITE
      EUROOPAN PARLAMENTTI
      KOMISSIO
      EUROOPAN PARLAMENTIN JA KOMISSION VÄLINEN SOPIMUS MENETTELYSTÄ KOMISSIOLLE SIIRRETTYÄ TÄYTÄNTÖÖNPANOVALTAA KÄYTETTÄESSÄ TEHDYN NEUVOSTON PÄÄTÖKSEN 1999/468/EY, SELLAISENA KUIN SE ON MUUTETTUNA PÄÄTÖKSELLÄ 2006/512/EY, SOVELTAMISTA KOSKEVISTA YKSITYISKOHTAISISTA SÄÄNNÖISTÄ

         Tiedottaminen Euroopan parlamentille

                  1.

                  Päätöksen 1999/468/EY (1) 7 artiklan 3 kohdan mukaisesti komissio tiedottaa Euroopan parlamentille säännöllisesti komiteoiden (2) työstä sellaisten yksityiskohtaisten sääntöjen mukaisesti, jotka takaavat tietojen välittämisjärjestelmän avoimuuden sekä toimitettujen tietojen ja menettelyn eri vaiheiden yksilöimisen. Tätä varten sille toimitetaan samaan aikaan ja samoin edellytyksin kuin komiteoiden jäsenille komiteoiden kokousten esityslistaluonnokset, näille komiteoille perustamissopimuksen 251 artiklassa määrättyä menettelyä noudattaen annettujen perussäädösten mukaisesti toimitettavat ehdotukset täytäntöönpanotoimenpiteiksi, äänestystulokset, yhteenveto kokouspöytäkirjoista ja luettelot viranomaisista, joihin jäsenvaltioiden edustajikseen nimeämät henkilöt kuuluvat.

         Rekisteri

                  2.

                  Komissio perustaa rekisterin, joka sisältää kaikki Euroopan parlamentille toimitetut asiakirjat (3). Euroopan parlamentilla on suora käyttöoikeus rekisteriin. Kaikkiin Euroopan parlamentille lähetettyihin asiakirjoihin liittyvät viitetiedot julkistetaan päätöksen 1999/468/EY 7 artiklan 5 kohdan mukaisesti.

                  3.

                  Päätöksen 1999/468/EY 7 artiklan 3 kohdasta annetussa lausumassa (4) esitettyjen komission sitoumusten mukaisesti, niin pian kuin asianmukaiset tekniset järjestelyt on tehty, 2 kohdassa tarkoitettua rekisteriä käyttäen voidaan erityisesti

                              —

                              yksilöidä selkeästi samaan menettelyyn kuuluvat asiakirjat ja kaikki täytäntöönpanotoimenpiteeseen menettelyn kussakin vaiheessa tehtävät muutokset;

                              —

                              osoittaa menettelyn vaihe ja aikataulu;

                              —

                              erottaa selvästi toisistaan Euroopan parlamentin samanaikaisesti komitean jäsenten kanssa tiedonsaantioikeuden mukaisesti vastaanottamat toimenpide-ehdotukset ja Euroopan parlamentille komitean lausunnon jälkeen lähetetty lopullinen ehdotus;

                              —

                              yksilöidä selkeästi kaikki muutokset Euroopan parlamentille jo lähetettyihin asiakirjoihin.

                  4.

                  Kun Euroopan parlamentti ja komissio tämän sopimuksen voimaantulosta alkavan siirtymäkauden jälkeen toteavat järjestelmän olevan toimintavalmis ja tyydyttävä, asiakirjat toimitetaan Euroopan parlamentille sähköisellä ilmoituksella, jossa on linkki 2 kohdassa tarkoitettuun rekisteriin. Päätös tehdään Euroopan parlamentin puhemiehen ja komission puheenjohtajan välisellä kirjeenvaihdolla. Siirtymäkauden aikana asiakirjat lähetetään Euroopan parlamentille sähköpostin liitetiedostona.

                  5.

                  Lisäksi komissio suostuu toimittamaan Euroopan parlamentille sen asiasta vastaavan valiokunnan pyynnöstä tiedoksi erityiset ehdotukset sellaisten perussäädösten täytäntöönpanotoimenpiteiksi, joita ei ole hyväksytty perustamissopimuksen 251 artiklassa määrättyä menettelyä noudattaen mutta joilla on erityinen merkitys Euroopan parlamentille. Nämä toimenpiteet kirjataan 2 kohdassa tarkoitettuun rekisteriin ja niistä ilmoitetaan Euroopan parlamentille.

                  6.

                  Edellä 1 kohdassa tarkoitettujen yhteenvetojen lisäksi Euroopan parlamentti voi pyytää saada tutustua komiteoiden kokouspöytäkirjoihin (5). Komissio tutkii jokaisen pyynnön tapauskohtaisesti Euroopan parlamentin ja komission välisistä suhteista tehdyn puitesopimuksen (6) liitteessä 1 vahvistettuja luottamuksellisuussääntöjä noudattaen.

         Luottamukselliset asiakirjat

                  7.

                  Luottamuksellisia asiakirjoja käsiteltäessä noudatetaan asianomaisen toimielimen sisäisiä hallinnollisia menettelyjä, joilla varmistetaan tarpeelliset takeet.

         Päätöksen 1999/468/EY 8 artiklan mukaiset Euroopan parlamentin päätöslauselmat

                  8.

                  Päätöksen 1999/468/EY 8 artiklan mukaisesti Euroopan parlamentti voi ilmaista perustellulla päätöslauselmalla, että ehdotus perustamissopimuksen 251 artiklan mukaisesti annetun perussäädöksen täytäntöönpanotoimenpiteiksi ylittäisi kyseisessä perussäädöksessä säädetyn täytäntöönpanovallan.

                  9.

                  Euroopan parlamentti hyväksyy tällaisen perustellun päätöslauselman työjärjestyksensä mukaisesti; sen on tehtävä tämä kuukauden kuluessa siitä, kun lopullisesta ehdotuksesta täytäntöönpanotoimenpiteiksi on vastaanotettu ne kielitoisinnot, joilla asiakirjat on toimitettu asianomaisen komitean jäsenille.

                  10.

                  Euroopan parlamentti ja komissio ovat yhtä mieltä siitä, että on aiheellista vahvistaa pysyvästi lyhyempi määräaika tietyille kiireellisille täytäntöönpanotoimenpiteille, joista on tehtävä päätös lyhyemmässä ajassa moitteettoman hallinnon vuoksi. Tämä koskee erityisesti tiettyjä toimenpiteitä, jotka liittyvät ulkoisiin toimiin, kuten humanitaariseen ja hätäapuun, terveyden ja turvallisuuden suojeluun, liikenneturvallisuuteen ja liikenteen turvaamiseen sekä poikkeuksiin julkisia hankintoja koskevista säännöistä. Toimenpiteet, joita asia koskee, ja sovellettavat määräajat vahvistetaan komission jäsenen ja parlamentin asiasta vastaavan valiokunnan puheenjohtajan välisessä sopimuksessa. Kumpikin osapuoli voi milloin tahansa peruuttaa sopimuksen.

                  11.

                  Kiireellisissä tapauksissa ja tavanomaiseen hallintoon kuuluvissa toimenpiteissä ja/tai toimenpiteissä, joiden voimassaoloaika on rajattu, sovelletaan lyhyempää määräaikaa, sanotun kuitenkaan vaikuttamatta 10 kohdassa tarkoitettuihin tapauksiin. Tämä määräaika voi olla erittäin lyhyt erityisen kiireellisissä tapauksissa, etenkin kansanterveyttä koskevista syistä. Asianomainen komission jäsen vahvistaa asianmukaisen määräajan ja ilmoittaa perusteen sille. Euroopan parlamentti voi tällaisissa tapauksissa käyttää menettelyä, jossa päätöksen 1999/468/EY 8 artiklan soveltaminen siirretään asiasta vastaavalle parlamentin valiokunnalle, joka voi lähettää vastauksen komissiolle kyseisessä määräajassa.

                  12.

                  Heti kun komission yksiköt arvioivat, että 10 ja 11 kohdassa tarkoitettu ehdotus toimenpiteiksi saattaa olla toimitettava parlamentin valiokunnalle, ne ilmoittavat epävirallisesti parlamentin asiasta vastaavan valiokunnan tai vastaavien valiokuntien sihteeristölle. Heti kun alustavat ehdotukset toimenpiteiksi on toimitettu komitean jäsenille, komission yksiköt ilmoittavat parlamentin valiokunnan tai valiokuntien sihteeristölle niiden kiireellisyydestä ja määräajoista, joita sovelletaan, kun lopullinen ehdotus on annettu.

                  13.

                  Kun Euroopan parlamentti on toimittanut 8 kohdassa tarkoitetun päätöslauselman tai 11 kohdassa tarkoitetun vastauksen, asianomainen komission jäsen ilmoittaa täysistunnossa parlamentille tai tarvittaessa asiasta vastaavalle valiokunnalle toimista, joihin komissio aikoo ryhtyä päätöslauselman johdosta.

                  14.

                  Edellä 10–13 kohdassa tarkoitetut tiedot merkitään rekisteriin.

         Valvonnan käsittävä sääntelymenettely

                  15.

                  Sovellettaessa valvonnan käsittävää sääntelymenettelyä komissio ilmoittaa komiteassa toimitetun äänestyksen jälkeen Euroopan parlamentille sovellettavista määräajoista. Jollei 16 kohdasta muuta johdu, määräaika alkaa kulua vasta, kun Euroopan parlamentti on saanut kaikki kielitoisinnot.

                  16.

                  Lyhennettyjä määräaikoja sovellettaessa (päätöksen 1999/468/EY 5 a artiklan 5 kohdan b alakohta) ja erittäin kiireellisissä tapauksissa (päätöksen 1999/468/EY 5 a artiklan 6 kohta) määräaika alkaa päivästä, jona Euroopan parlamentti vastaanottaa komitean jäsenille toimitetut kielitoisinnot lopullisesta ehdotuksesta täytäntöönpanotoimenpiteeksi, ellei parlamentin valiokunnan puheenjohtaja vastusta tätä. Komissio pyrkii joka tapauksessa lähettämään kaikki kielitoisinnot Euroopan parlamentille mahdollisimman pian. Heti kun komission yksiköt arvioivat, että 5 a artiklan 5 kohdan b alakohdassa tai 6 kohdassa tarkoitettu ehdotus toimenpiteiksi saattaa olla toimitettava parlamentin valiokunnalle, ne ilmoittavat siitä epävirallisesti parlamentin asiasta vastaavan valiokunnan tai vastaavien valiokuntien sihteeristölle.

         Rahoituspalvelut

                  17.

                  Komissio sitoutuu päätöksen 1999/468/EY 7 artiklan 3 kohdasta antamansa lausuman mukaisesti rahoituspalvelujen osalta

                              —

                              varmistamaan, että komitean kokouksen puheenjohtajana toimiva komission virkamies tiedottaa Euroopan parlamentille tämän pyynnöstä jokaisen kokouksen jälkeen keskusteluista, jotka ovat koskeneet komitealle toimitettuja ehdotuksia täytäntöönpanotoimenpiteiksi,

                              —

                              antamaan suullisen tai kirjallisen vastauksen kysymyksiin, jotka koskevat komitealle toimitetuista ehdotuksista täytäntöönpanotoimenpiteiksi käytyjä keskusteluja.

                        Lisäksi komissio varmistaa, että parlamentin täysistunnossa 5 päivänä helmikuuta 2002 (7) annettuja ja täysistunnossa 31 päivänä maaliskuuta 2004 (8) toistettuja sitoumuksia ja sitoumuksia, joihin viitataan komission jäsenen Bolkesteinin Euroopan parlamentin talous- ja raha-asioiden valiokunnan puheenjohtajalle 2 päivänä lokakuuta 2001 lähettämän kirjeen (9) 1–7 kohdassa, noudatetaan koko rahoituspalvelualan osalta (mukaan luettuina arvopaperi-, pankki- ja vakuutusala, eläkelaitokset ja tilitoimistot).

         Parlamentin työskentelyaikataulu

                  18.

                  Lukuun ottamatta tapauksia, joissa sovelletaan lyhennettyjä määräaikoja, tai erittäin kiireellisiä tapauksia komissio ottaa toimittaessaan ehdotuksia täytäntöönpanotoimenpiteiksi tämän sopimuksen mukaisesti huomioon Euroopan parlamentin loma-ajat (talviloma, kesäloma, Euroopan parlamentin vaalit) turvatakseen parlamentin mahdollisuuden käyttää oikeuksiaan neuvoston päätöksessä 1999/468/EY ja tässä sopimuksessa vahvistettujen määräaikojen puitteissa.

         Euroopan parlamentin ja komission välinen yhteistyö

                  19.

                  Euroopan parlamentti ja komissio ilmaisevat olevansa valmiita avustamaan toisiaan varmistaakseen täysimittaisen yhteistyön erityisiä täytäntöönpanotoimenpiteitä käsiteltäessä. Tätä varten luodaan asianmukaisia yhteyksiä hallinnon tasolla.

         Aikaisemmat sopimukset

                  20.

                  Tällä sopimuksella korvataan neuvoston päätöksen 1999/468/EY soveltamista koskevista yksityiskohtaisista säännöistä vuonna 2000 tehty Euroopan parlamentin ja komission välinen sopimus (10). Euroopan parlamentti ja komissio katsovat, että seuraavat sopimukset ovat niitä koskevilta osiltaan vaikutuksettomia: Plumbin–Delorsin sopimus vuodelta 1988, Samlandin–Williamsonin sopimus vuodelta 1996 ja vuonna 1994 sovittu yhteistoimintatapa (11).

         (1)  EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).

         (2)  Tässä sopimuksessa tarkoitetaan ”komitealla” päätöksen 1999/468/EY mukaisesti perustettuja komiteoita, paitsi milloin nimenomaisesti osoitetaan, että tarkoitetaan muuta komiteaa.

         (3)  Rekisterin perustamisen tavoitepäivä on 31 päivä maaliskuuta 2008.

         (4)  EUVL C 171, 22.7.2006, s. 21.

         (5)  Ks. Euroopan yhteisöjen ensimmäisen oikeusasteen tuomioistuimen tuomio 19.7.1999 asiassa T-188/97, Rothmans v. komissio, Kok. 1999, s. II-2463.

         (6)  EUVL C 177 E, 18.5.2006, s. 123.

         (7)  EYVL C 284 E, 21.11.2002, s. 19.

         (8)  EUVL C 103 E, 29.4.2004, s. 446 ja 31 päivänä maaliskuuta 2004 pidetyn parlamentin täysistunnon sanatarkat istuntoselostukset, kohta ”Äänestykset”.

         (9)  EYVL C 284 E, 21.11.2002, s. 83.

         (10)  EYVL L 256, 10.10.2000, s. 19.

         (11)  EYVL C 102, 4.4.1996, s. 1.


title: 2010/803/EU: Jäsenvaltioiden hallitusten edustajien yhteisellä sopimuksella hyväksymä päätös, annettu 10 päivänä joulukuuta 2010 , Euroopan GNSS-viraston kotipaikan sijainnista

text:
               28.12.2010

               FI

               Euroopan unionin virallinen lehti

               L 342/15

         JÄSENVALTIOIDEN HALLITUSTEN EDUSTAJIEN YHTEISELLÄ SOPIMUKSELLA HYVÄKSYMÄ PÄÄTÖS,
   annettu 10 päivänä joulukuuta 2010,
   Euroopan GNSS-viraston kotipaikan sijainnista
   (2010/803/EU)
   JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen 341 artiklan,
   sekä katsovat seuraavaa:

               (1)

               Euroopan GNSS-virasto perustettiin Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta 22 päivänä syyskuuta 2010 annetulla Euroopan parlamentin ja neuvoston asetuksella (EU) N:o 912/2010 (1).

               (2)

               Olisi päätettävä Euroopan GNSS-viraston kotipaikan sijainnista,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan GNSS-viraston kotipaikka on Praha.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 10 päivänä joulukuuta 2010.

            Puheenjohtaja

         V. VAN QUICKENBORNE

      (1)  EUVL L 276, 20.10.2010, s. 11.


title: 2013/645/EU: Euroopan keskuspankin päätös, annettu 26 päivänä syyskuuta 2013 , eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä (EKP/2013/35)

text:
               12.11.2013

               FI

               Euroopan unionin virallinen lehti

               L 301/6

         EUROOPAN KESKUSPANKIN PÄÄTÖS,
   annettu 26 päivänä syyskuuta 2013,
   eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä
   (EKP/2013/35)
   (2013/645/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan sekä 12.1, 14.3 ja 18.2 artiklan,
   ottaa huomioon eurojärjestelmän rahapolitiikan välineistä ja menettelyistä 20 päivänä syyskuuta 2011 annetut suuntaviivat EKP/2011/14 (1) ja omassa käytössä olevien valtion takaamien kattamattomien pankkien joukkovelkakirjojen käyttämistä vakuutena eurojärjestelmän rahapoliittisissa operaatioissa koskevista säännöistä 20 päivänä maaliskuuta 2013 annetun päätöksen EKP/2013/6 (2),
   sekä katsoo seuraavaa:

               (1)

               Euroopan keskuspankkijärjestelmän ja Euroopan keskuspankin perussäännön 18.1 artiklassa määrätään, että Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro (jäljempänä ’kansalliset keskuspankit’), voivat tehdä luottotoimia luottolaitosten ja muiden markkinaosapuolten kanssa ja että luottoa annettaessa vakuuksien on oltava riittävät. Suuntaviivojen EKP/2011/14 liitteessä I ja päätöksessä EKP/2013/6 määritellään yleisehdot, joiden perusteella EKP ja kansalliset keskuspankit ovat valmiita toteuttamaan luottotoimia, mukaan lukien eurojärjestelmän luottotoimissa käytettävien vakuuksien vakuuskelpoisuusvaatimukset.

               (2)

               Eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä ja suuntaviivojen EKP/2007/9 muuttamisesta 20 päivänä maaliskuuta 2013 annetuissa suuntaviivoissa EKP/2013/4 (3) ja Kyproksen tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuutta koskevista väliaikaisista toimenpiteistä 5 päivänä heinäkuuta 2013 annetussa päätöksessä EKP/2013/22 (4) säädettiin eurojärjestelmän luottotoimissa hyväksyttäviä vakuuksia koskevista väliaikaisista lisätoimenpiteistä.

               (3)

               Suuntaviivojen EKP/2011/14 liitteessä I olevan 1.6 kohdan mukaan EKP:n neuvosto voi milloin tahansa muuttaa niitä välineitä, ehtoja, vaatimuksia ja menettelyjä, joilla eurojärjestelmän rahapoliittisia operaatioita toteutetaan.

               (4)

               EKP:n neuvosto päätti 17 päivänä heinäkuuta 2013 tehostaa edelleen riskienhallintakehystään tarkistamalla eurojärjestelmän rahapoliittisissa operaatioissa hyväksyttäviin vakuuksiin sovellettavia vakuuskelpoisuusvaatimuksia ja aliarvostuksia sekä hyväksymällä tiettyjä lisätoimenpiteitä riskienhallintakehyksen yhtenäisyyden ja käytännön toimeenpanon parantamiseksi.

               (5)

               Edellä johdanto-osan 4 kappaleessa mainituista päätöksistä tulisi säätää EKP:n päätöksellä,

         ON HYVÄKSYNYT TÄMÄN PÄÄTÖKSEN:
   1 artikla
   Eräisiin suuntaviivojen EKP/2011/14 säännöksiin tehtävät muutokset ja lisäykset
   1.   Tässä päätöksessä vahvistettuja sääntöjä eurojärjestelmän rahapoliittisten operaatioiden toteuttamisesta sekä vakuuksien vakuuskelpoisuusvaatimuksista sovelletaan yhdessä eurojärjestelmän rahapolitiikan välineitä ja menettelyjä koskevien muiden eurojärjestelmän säädösten, erityisesti suuntaviivojen EKP/2011/14, kanssa.
   2.   Mikäli tämä päätös ja suuntaviivat EKP/2011/14 ja/tai niiden täytäntöön panemiseksi toteutetut kansalliset toimenpiteet poikkeavat toisistaan, sovelletaan tätä päätöstä. Kansalliset keskuspankit soveltavat edelleen suuntaviivojen EKP/2011/14 kaikkia säännöksiä muuttamattomina, ellei tässä päätöksessä toisin säädetä.
   2 artikla
   Tietopyynnöt
   1.   Osana suuntaviivojen EKP/2011/14 liitteessä I olevassa 1 luvussa tarkoitettua rahapolitiikan välineistöä eurojärjestelmä pidättää itsellään oikeuden pyytää ja saada käyttöönsä mitä tahansa tietoja, joita se tarvitsee rahapoliittisiin operaatioihin liittyvien tehtäviensä suorittamiseksi ja tavoitteidensa saavuttamiseksi.
   2.   Tämä oikeus ei vaikuta mihinkään muihin eurojärjestelmän nykyisiin oikeuksiin saada rahapoliittisiin operaatioihin liittyviä tietoja.
   3 artikla
   Jälkimarkkinakelpoisten omaisuuserien yleiset kelpoisuusvaatimukset
   1.   Seuraavia kohtia luetaan yhdessä suuntaviivojen EKP/2011/14 liitteessä I olevan 6.2.1.1 kohdan 1 alakohdassa mainittujen jälkimarkkinakelpoisiin omaisuuseriin sovellettavien eurojärjestelmän yleisten kelpoisuusvaatimusten sekä suuntaviivojen EKP/2011/14 liitteessä I olevassa 6.4.2 kohdassa mainittujen jälkimarkkinakelpoisiin omaisuuseriin sovellettavien riskienhallintamenetelmien kanssa.
   2.   Kullakin vakuudeksi kelpaavalla velkainstrumentilla tulee olla

               a)

                           i)

                           kiinteä, ei-ehdollinen lainapääoma (5); tai

                           ii)

                           ei-ehdollinen lainapääoma, joka on sidottu vakiomääräisesti ainoastaan yhteen euroalueen inflaatioindeksiin tiettynä ajankohtana ja joka ei sisällä muita monimutkaisia rakenteita (6); ja

               b)

                           i)

                           kiinteä korko, nollakorko tai moniportainen korko, jonka asetantakaudet ja kuponkiarvot on määritelty etukäteen ja josta ei voi aiheutua negatiivista kassavirtaa; tai

                           ii)

                           vaihtuva korko, josta ei voi aiheutua negatiivista kassavirtaa ja jolla on seuraava rakenne: korkokanta = (viitekorko * l) ± x, niin että f ≤ korkokanta ≤ c, ja jossa:

                                       1.

                                       viitekorko on ainoastaan yksi seuraavista tiettynä ajankohtana:

                                                   a)

                                                   euromääräinen rahamarkkinakorko (esim. EURIBOR, LIBOR) tai vastaava indeksi,

                                                   b)

                                                   vakiomaturiteetin swap-korko (esim. CMS, EIISDA, EUSA),

                                                   c)

                                                   jonkin euroalueen valtion liikkeeseen laskeman, maturiteetiltaan enintään yhden vuoden velkakirjan tuotto tai useaan tällaiseen velkakirjaan perustuva indeksi tai

                                                   d)

                                                   Eurostatin tai jäsenvaltion kansallinen tilastoviranomaisen tuottama euroalueen inflaatioindeksi (esim. YKHI),

                                             ja viitekoron tulee olla sama kuin edellä a kohdan ii alakohdassa, mikäli pääoman takaisinmaksu on sidottu viitekorkoon, ja

                                       2.

                                       f (alaraja), c (yläraja), l (vipuvaikutus / velkavivun vähentäminen) ja x (marginaali), mikäli niitä käytetään, ovat kiinteitä liikkeeseenlaskun yhteydessä määritettyjä lukuja, jotka voivat muuttua ajan kuluessa, ja jossa f, c, ja x on kukin suurempi tai yhtä suuri kuin nolla ja l suurempi kuin nolla omaisuuserän koko voimassaoloajan. Vaihtuvissa koroissa, joiden viitekorkona on inflaatioindeksi, l on yhtä suuri kuin yksi.

         3.   Mitkään muut kuin kohdassa 2 mainitut rakenteet eivät kelpaa vakuudeksi. Suuntaviivojen EKP/2011/14 liitteessä I olevan 6.2.1.1 kohdan 1 alakohdan toisessa alakohdassa olevaa poissuljettujen korkorakenteiden luetteloa ei näin ollen sovelleta. Omaisuuserät, jotka olivat vakuudeksi kelpaavien omaisuuserien luettelossa tämän päätöksen voimaantulopäivänä ja joista tulee edellä 2 kohdan perusteella vakuudeksi kelpaamattomia, säilyttävät vakuuskelpoisuutensa 12 kuukauden ajan tämän päätöksen voimaantulopäivästä lukien.
   4.   Mikäli korko – joko kiinteä tai vaihtuva – on tyypiltään moniportainen, omaisuuserän vakuuskelpoisuuden arviointi perustuu korkorakenteen osalta omaisuuserän koko voimassaoloaikaan, ottaen huomioon sekä kuluneen että tulevan ajanjakson.
   5.   Hyväksyttäviin korkoihin ei saa liittyä liikkeeseenlaskijan oikeutta muuttaa korkoehtoja, eli liikkeeseenlaskijan päätöksistä johtuvat korkorakenteen muutokset eivät ole sallittuja omaisuuserän voimassaoloaikana, ottaen huomioon sekä kuluneen että tulevan ajanjakson.
   6.   Suuntaviivojen EKP/2011/14 liitteessä I olevan 6.7 kohdan toista alakohtaa ei enää sovelleta.
   4 artikla
   Liikekiinteistölainavakuudellisia arvopapereita koskevat täydentävät kelpoisuusvaatimukset
   Sanotun vaikuttamatta suuntaviivojen EKP/2011/14 liitteessä I olevan 6.2.1.1 kohdan 2 alakohdassa mainittuihin kelpoisuusvaatimuksiin, liikekiinteistölainavakuudellisten arvopapereiden vakuutena olevat kassavirtaa synnyttävät omaisuuserät eivät saa sisältää lainoja, jotka ovat strukturoituja, syndikoituja tai vipulainoja minä tahansa ajankohtana. Tätä artiklaa sovellettaessa käsitteillä ”strukturoitu laina”, ”syndikoitu laina” ja ”vipulaina” tarkoitetaan samaa kuin suuntaviivojen EKP/2013/4 3 artiklan 6 kohdan 4–6 alakohdan määritelmissä.
   5 artikla
   Katettuja joukkolainoja koskevat erityiset kelpoisuusvaatimukset
   1.   Seuraavia kohtia luetaan yhdessä suuntaviivojen EKP/2011/14 liitteessä I olevan 6.2.1.1 kohdan 3 alakohdassa katettujen joukkolainojen osalta mainittujen täydentävien kelpoisuusvaatimusten kanssa.
   2.   Suuntaviivojen EKP/2011/14 liitteessä I olevan 6.2.1.1 kohdan 3 alakohdan b alakohtaa sovellettaessa yhteisön katsotaan olevan konsolidoidun yritysryhmän jäsen tai sidoksissa samaan keskuslaitokseen, jos asianomaisten yhteisöjen välillä on 6.2.3.2 kohdassa tarkoitettu läheinen sidos. Konsolidoidun yritysryhmän jäsenyys tai sidossuhde keskuslaitokseen on määritettävä luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY (7) mukaisesti sillä hetkellä, kun omaisuusvakuudellisten arvopapereiden paremmassa etuoikeusasemassa olevat osuudet siirretään katetun joukkolainan vakuussammioon.
   3.   Katetut joukkolainat, jotka olivat vakuuskelpoisten omaisuuserien luettelossa 30 päivänä maaliskuuta 2013, säilyttävät vakuuskelpoisuutensa 28 päivään marraskuuta 2014 saakka. Vakuuskelpoisuus voi säilyä myös tällaisten katettujen joukkolainojen aiemman liikkeeseenlaskun kasvattamisissa edellyttäen, että vakuussammioon ei 31 päivästä maaliskuuta 2013 lähtien lisätä omaisuusvakuudellisia arvopapereita, jotka eivät täytä suuntaviivojen EKP/2011/14 liitteessä I olevan 6.2.1.1 kohdan 3 alakohdan a–c alakohdassa mainittuja vaatimuksia.
   4.   Edellä 1–3 kohdalla ei ole vaikutusta päätöksellä EKP/2013/6 asetettuihin sääntöihin, jotka koskevat omassa käytössä olevien valtion takaamien kattamattomien pankkien joukkovelkakirjojen vakuuskäyttöä eurojärjestelmän rahapoliittisissa operaatioissa.
   6 artikla
   Jälkimarkkinakelpoisia omaisuuseriä koskevat täydentävät vaatimukset hyvästä luottokelpoisuudesta
   1.   Suuntaviivojen EKP/2011/14 liitteessä I olevan 6.3.2 kohdan a alakohdassa ”Ulkoisen luottoluokituslaitoksen luokitus” mainittuun luottoluokitukseen, joka koskee muita jälkimarkkinakelpoisia omaisuuseriä kuin omaisuusvakuudellisia arvopapereita ja jonka on antanut ulkoinen luottoluokituslaitos, sovelletaan seuraavia kriteereitä:

               i)

               Hyväksytyn ulkoisen luottoluokituslaitoksen (8) liikkeeseenlaskulle antamista luottoluokituksista, tai jos kyseinen luottoluokituslaitos ei ole antanut luokitusta liikkeeseenlaskulle, sellaiselle ohjelmalle/liikkeeseenlaskusarjalle antamista luottoluokituksista, jossa omaisuuserä on laskettu liikkeeseen, ainakin yhden on oltava vähintään eurojärjestelmän asettaman luottokelpoisuuden alarajan mukainen (9). EKP julkaisee luottokelpoisuuden alarajan kultakin hyväksytyltä ulkoiselta luottoluokituslaitokselta, kuten suuntaviivojen EKP/2011/14 liitteessä I olevassa 6.3.1 kohdassa on täsmennetty (10). Jos samalle liikkeeseenlaskulle tai soveltuvin osin ohjelmalle/liikkeeseenlaskusarjalle on annettu useita ulkoisten luottoluokituslaitosten luottoluokituksia, käytetään näistä parasta (eli parasta saatavilla olevaa, samaa liikkeeseenlaskua tai soveltuvin osin ohjelmaa/liikkeeseenlaskusarjaa koskevaa luottoluokitusta). Jos liikkeeseenlaskua tai soveltuvin osin ohjelmaa/liikkeeseenlaskusarjaa koskeva paras luottoluokitus ei ole vähintään eurojärjestelmän asettaman luottokelpoisuuden alarajan mukainen, omaisuuserä ei ole vakuuskelpoinen siinäkään tapauksessa, että sille on olemassa suuntaviivojen EKP/2011/14 liitteessä I olevan 6.3.2 kohdan c alakohdan mukainen hyväksyttävä takaus. Jos liikkeeseenlaskulle tai soveltuvin osin ohjelmalle/liikkeeseenlaskusarjalle ei ole ulkoisen luottoluokituslaitoksen antamaa luottoluokitusta, liikkeeseenlaskijaa tai takaajaa (mikäli takaus on suuntaviivojen EKP/2011/14 liitteessä I olevan 6.3.2 kohdan c alakohdan nojalla hyväksyttävä) koskevan parhaan luottoluokituksen on oltava vähintään eurojärjestelmän asettaman luottokelpoisuuden alarajan mukainen, jotta omaisuuserä olisi vakuuskelpoinen.

               ii)

               Liikkeeseenlaskusta ja ohjelmasta/liikkeeseenlaskusarjasta annetuissa ulkoisen luottoluokituslaitoksen luokituksissa ei tehdä eroa omaisuuserän alkuperäisen maturiteetin perusteella jälkimarkkinakelpoisten omaisuuserien hyvää luottokelpoisuutta vahvistettaessa. Liikkeeseenlaskulle tai ohjelmalle/liikkeeseenlaskusarjalle annettu ulkoisen luottoluokituslaitoksen luokitus on hyväksyttävä, jos se on vähintään eurojärjestelmän asettaman luottokelpoisuuden alarajan mukainen. Liikkeeseenlaskijaa/takaajaa koskevissa ulkoisen luottoluokituslaitoksen luokituksissa luottoluokituslaitoksen antaman luottoluokituksen hyväksyttävyys riippuu omaisuuserän alkuperäisestä maturiteetista. Lyhytaikaiset omaisuuserät (omaisuuserät, joiden alkuperäinen maturiteetti on enintään 390 päivää) ja pitkäaikaiset omaisuuserät (omaisuuserät, joiden alkuperäinen maturiteetti on yli 390 päivää) erotetaan toisistaan. Lyhytaikaisissa omaisuuserissä hyväksytään ulkoisen luottoluokituslaitoksen liikkeeseenlaskijalle antamat lyhyen ja pitkän aikavälin luokitukset sekä takaajalle antamat pitkän aikavälin luokitukset, käyttäen parasta saatavilla olevaa luokitusta. Pitkäaikaisissa omaisuuserissä hyväksytään ainoastaan liikkeeseenlaskijalle ja takaajalle annetut ulkoisen luottoluokituslaitoksen pitkän aikavälin luokitukset.

         2.   Kuten suuntaviivojen EKP/2011/14 liitteessä I olevan 6.3.2 kohdan b alakohdan ”Omaisuusvakuudellisia arvopapereita koskeva ulkoisen luottoluokituslaitoksen luokitus” mukaisessa eurojärjestelmän luottoriskinarvioinnissa täsmennetään, omaisuusvakuudellisten arvopapereiden, joita koskee vaatimus lainakohtaisten tietojen ilmoittamisesta, on vastattava eurojärjestelmän yhdenmukaistetun luokitusasteikon luokkaa 2 (yhden A:n luottoluokitus (11)) omaisuusvakuudellisen arvopaperin liikkeeseenlaskun yhteydessä sekä sen juoksuaikana. Suuntaviivojen EKP/2011/14 liitteessä I olevan 6.3.2 kohdan b alakohdan ”Omaisuusvakuudellisia arvopapereita koskeva ulkoisen luottoluokituslaitoksen luokitus” muut vaatimukset pysyvät muuttumattomina.
   3.   Omaisuusvakuudellisiin arvopapereihin, jotka eivät täytä vaatimusta lainakohtaisten tietojen ilmoittamisesta, sovelletaan edelleen suuntaviivojen EKP/2011/14 liitteessä I olevan 6.3.2 kohdan b alakohdassa ”Omaisuusvakuudellisia arvopapereita koskeva ulkoisen luottoluokituslaitoksen luokitus” luottokelpoisuudelle asetettuja vaatimuksia.
   4.   Jos liikkeeseenlaskulla (tai soveltuvin osin ohjelmalla/liikkeeseenlaskusarjalla) ei ole ulkoisen luottoluokituslaitoksen luokitusta, muiden jälkimarkkinakelpoisten omaisuuserien kuin omaisuusvakuudellisten arvopapereiden hyvä luottokelpoisuus voidaan todeta vakavaraisten takaajien antamien takausten perusteella suuntaviivojen EKP/2011/14 liitteessä I olevan 6.3.2 kohdan c alakohdassa tarkoitetulla tavalla. Takaajan vakavaraisuuden arvioinnissa käytetään ulkoisten luottoluokituslaitosten takaajalle antamia pitkän aikavälin luokituksia, joiden tulee olla vähintään eurojärjestelmän asettaman luottokelpoisuuden alarajan mukaisia. Takauksen on täytettävä suuntaviivojen EKP/2011/14 liitteessä I olevan 6.3.2 kohdan c alakohdan i–iv alakohdassa esitetyt edellytykset.
   7 artikla
   Aliarvostusprosentin määrittäminen
   Määritettäessä suuntaviivojen EKP/2011/14 liitteessä I olevaan 6.4.1 kohtaan perustuvaa aliarvostusprosenttia käytetään luottokelpoisuuden määrittämistä varten käytettyä luottoluokitusta 6.3.2 ja 6.3.3 kohdan mukaisesti.
   8 artikla
   Aliarvostusluokat sekä jälkimarkkinakelpoisiin ja ei-jälkimarkkinakelpoisiin omaisuuseriin sovellettavat aliarvostusprosentit
   1.   Jälkimarkkinakelpoisten omaisuuserien likvidiysluokkia, sellaisina kuin ne on määritetty jälkimarkkinakelpoisiin omaisuuseriin sovellettavissa eurojärjestelmän riskienhallintamenetelmissä suuntaviivojen EKP/2011/14 liitteessä I olevan 6.4.2 kohdan taulukossa 6, kutsutaan mainitun kohdan koko tekstissä aliarvostusluokiksi, muuttamatta vakuudeksi kelpaavien omaisuuserien jakoa soveltuviin luokkiin.
   2.   Jälkimarkkinakelpoisiin omaisuuseriin sovellettavat aliarvostusprosentit, sellaisina kuin ne on määritetty eurojärjestelmän riskienhallintamenetelmissä suuntaviivojen EKP/2011/14 liitteessä I olevan 6.4.2 kohdan taulukossa 7, korvataan tämän päätöksen liitteessä I esitetyillä aliarvostusprosenteilla.
   3.   Suuntaviivojen EKP/2011/14 liitteessä I olevan 6.4.2 kohdan d alakohdassa määritetty, aliarvostusluokkaan V kuuluviin omaisuusvakuudellisiin arvopapereihin sovellettava aliarvostus on maturiteetista tai korkorakenteesta riippumatta 10 prosenttia.
   4.   Omassa käytössä oleviin katettuihin joukkolainoihin sovelletaan ylimääräistä markkina-arvon aliarvostusta. Tätä ylimääräistä aliarvostusta sovelletaan suoraan yksittäisen velkainstrumentin koko liikkeeseenlaskun arvoon vähentämällä a) 8 prosenttia omassa käytössä olevien katettujen joukkolainojen arvosta luokitusasteikon luokissa 1 ja 2 ja b) 12 prosenttia omassa käytössä olevien katettujen joukkolainojen arvosta luokitusasteikon luokassa 3. Tätä sovellettaessa ”omassa käytössä olevilla katetuilla joukkolainoilla” tarkoitetaan katettuja pankin joukkovelkakirjalainoja, joita ovat laskeneet liikkeeseen vastapuoli tai siihen läheisesti sidoksissa olevat yhteisöt ja joiden liikkeessä olevasta nimellismäärästä yli 75 prosenttia on kyseisen vastapuolen ja/tai siihen läheisesti sidoksissa olevien yhteisöjen käytössä.
   5.   Ei-jälkimarkkinakelpoisiin omaisuuseriin sovellettavat aliarvostusprosentit, sellaisina kuin ne on määritetty eurojärjestelmän riskienhallintamenetelmissä suuntaviivojen EKP/2011/14 liitteessä I olevan 6.4.3 kohdan taulukossa 9, korvataan tämän päätöksen liitteessä II esitetyillä aliarvostusprosenteilla.
   6.   Suuntaviivojen EKP/2011/14 liitteessä I olevassa 6.4.3.2 kohdassa määritetty ei-jälkimarkkinakelpoisiin asuntolainavakuudellisiin velkainstrumentteihin sovellettava aliarvostus on 39,5 prosenttia niiden liikkeessä olevasta nimellismäärästä.
   9 artikla
   Laiminlyöntitapauksessa ja vakaussyistä käytettävät keinot
   1.   Suuntaviivojen EKP/2011/14 liitteessä II olevan I kohdan 7 alakohdassa tarkoitettuihin keinoihin, joiden tulee olla käytettävissä kansallisen keskuspankin soveltamien sopimus- tai sääntelyjärjestelyjen perusteella, sovelletaan seuraavissa kohdissa esitettyjä ehtoja.
   2.   Kansallisella keskuspankilla on laiminlyönnin johdosta tai vakaussyistä oikeus käyttää seuraavia keinoja:

               a)

               vastapuoli suljetaan tilapäisesti, osittain tai kokonaan pois avomarkkinaoperaatioista;

               b)

               vastapuoli suljetaan tilapäisesti, osittain tai kokonaan pois eurojärjestelmän maksuvalmiusjärjestelmästä;

               c)

               kaikki avoinna olevat sopimukset ja operaatiot päätetään;

               d)

               vaaditaan, että erääntymättömät tai ehdolliset saamiset suoritetaan nopeutetusti;

               e)

               kansallisessa keskuspankissa olevia vastapuolen talletuksia käytetään kyseiseltä vastapuolelta olevien saamisten kuittaamiseen;

               f)

               keskeytetään kyseistä vastapuolta kohtaan olevien velvoitteiden täyttäminen siihen saakka, kunnes vastapuolelta oleva saaminen on maksettu.

         3.   Lisäksi kansallisella keskuspankilla voi olla laiminlyöntitapauksessa oikeus käyttää seuraavia keinoja:

               a)

               vaatia viivästyskorkoa;

               b)

               vaatia korvausta niistä vahingoista, joita vastapuolen laiminlyönnistä on aiheutunut.

         4.   Lisäksi kansallisella keskuspankilla voi olla vakaussyistä oikeus hylätä omaisuuserät, jotka asianomainen vastapuoli on toimittanut vakuuskäyttöön eurojärjestelmän luotto-operaatioita varten, tai rajoittaa tällaisten omaisuuserien käyttöä tai soveltaa niihin ylimääräistä aliarvostusta.
   5.   Kansallisen keskuspankin tulee voida laillisesti ilman tarpeettomia viivytyksiä realisoida kaikki vakuutena olevat omaisuuserät siten, että kansallisella keskuspankilla on oikeus realisoida myönnetyn luoton arvo, jos vastapuoli ei hoida velkasaldoaan viipymättä.
   6.   Toimenpiteiden yhdenmukaisen täytäntöönpanon varmistamiseksi EKP:n neuvosto voi päättää käytettävistä keinoista, mukaan lukien siitä, että vastapuoli suljetaan tilapäisesti, osittain tai kokonaan pois avomarkkinaoperaatioista tai eurojärjestelmän maksuvalmiusjärjestelmästä.
   10 artikla
   ETA-maiden määritelmää koskeva selvennys
   1.   Eurojärjestelmän vakuuskehystä sovellettaessa ETA-mailla tarkoitetaan kaikkia EU:n jäsenvaltioita riippumatta siitä, ovatko ne muodollisesti liittyneet Euroopan talousalueeseen, sekä Islantia, Liechtensteinia ja Norjaa.
   2.   Suuntaviivojen EKP/2011/14 liitteen I lisäyksessä 2 (Sanasto) olevaa ETA-maiden määritelmää katsotaan muutetun vastaavasti.
   11 artikla
   Omaisuusvakuudellisia arvopapereita koskevien lainakohtaisten vaatimusten täytäntöönpanoa koskevat tarkistukset
   1.   Sanotun vaikuttamatta suuntaviivojen EKP/2011/14 liitteessä I olevan 6.2.1.1 kohdan 2 alakohdan ja lisäyksen 8 soveltamiseen, eurojärjestelmä voi asianomaisen siirtymäajan päätyttyä tapauskohtaisesti kelpuuttaa vakuudeksi omaisuusvakuudellisia arvopapereita, joiden tulos on matalampi kuin A1, edellyttäen että on esitetty pätevä syy sille, että vaadittua tulosta ei ole saavutettu. Jokaisen pätevän syyn osalta EKP:n neuvosto täsmentää suurimman mahdollisen sallitun poikkeaman ja aikajänteen. Aikajänteen avulla ilmoitetaan, että omaisuusvakuudellisia arvopapereita koskevien tietojen laadun on parannuttava määritetyn ajanjakson kuluessa.
   2.   Tyhjentävä luettelo pätevistä syistä, niiden sallituista poikkeamista ja aikajänteestä on saatavilla EKP:n verkkosivuilla, ja se sisältää muun muassa kuvaukset heikkolaatuisista omaisuuseristä ja tietotekniikkajärjestelmistä.
   12 artikla
   Voimaantulo ja soveltaminen
   1.   Tämä päätös tulee voimaan 1 päivänä lokakuuta 2013.
   2.   Edellä säädetystä poiketen 8 artiklan 4 kohtaa sovelletaan 1 päivästä marraskuuta 2013.

      Tehty Frankfurt am Mainissa 26 päivänä syyskuuta 2013.

            EKP:n puheenjohtaja

         Mario DRAGHI

      (1)  EUVL L 331, 14.12.2011, s. 1.

      (2)  EUVL L 95, 5.4.2013, s. 22.

      (3)  EUVL L 95, 5.4.2013, s. 23.

      (4)  EUVL L 195, 18.7.2013, s. 27.

      (5)  Joukkovelkakirjalainat, joihin liittyy optiotodistuksia (warrantti) tai muita vastaavia oikeuksia, eivät ole vakuuskelpoisia.

      (6)  Velkainstrumentit, joiden pääoma on sidottu ainoastaan yhteen euroalueen inflaatioindeksiin tiettynä ajankohtana, hyväksytään myös edellyttäen, että korko on rakenteeltaan 3 artiklan 2 b kohdan ii luetelmakohdan 1 alakohdan d alakohdan mukainen ja sidottu samaan inflaatioindeksiin.

      (7)  EUVL L 177, 30.6.2006, s. 1.

      (8)  Hyväksyttyjä ulkoisia luottoluokituslaitoksia, kansallisten keskuspankkien omia luottoriskinarviointijärjestelmiä ja kolmansien osapuolten luottoluokitusvälinepalveluja ja niiden tuottajia koskeva luettelo julkaistaan EKP verkkosivuilla (www.ecb.europa.eu)

      (9)  Ohjelmalle/liikkeeseenlaskusarjalle annettu hyväksytyn ulkoisen luottoluokituslaitoksen luokitus on merkityksellinen vain, jos se koskee kyseistä omaisuuserää eikä kyseinen luottoluokituslaitos ole antanut liikkeeseenlaskulle muuta luokitusta.

      (10)  Tiedot julkaistaan EKP:n verkkosivuilla (www.ecb.europa.eu).

      (11)  Yhden A:n luottoluokituksella tarkoitetaan vähintään Moody’sin luokitusta ”A3”, Fitchin tai Standard & Poor’sin luokitusta ”A-” tai DBRS:n luokitusta ”AL”.

      LIITE I

         VAKUUSKELPOISIIN JÄLKIMARKKINAKELPOISIIN OMAISUUSERIIN SOVELLETTAVAT ALIARVOSTUSPROSENTIT

                  Aliarvostusluokat

                  Luottoluokitus

                  Jäljellä oleva
                  maturiteetti (vuotta)

                  luokka I

                  luokka II (1)

                  luokka III (1)

                  luokka IV (1)

                  luokka V (1)

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  Luokat 1 ja 2 (AAA– A-) (2)

                  0–1

                  0,5

                  0,5

                  1,0

                  1,0

                  1,0

                  1,0

                  6,5

                  6,5

                  10,0

                  1–3

                  1,0

                  2,0

                  1,5

                  2,5

                  2,0

                  3,0

                  8,5

                  9,0

                  3–5

                  1,5

                  2,5

                  2,5

                  3,5

                  3,0

                  4,5

                  11,0

                  11,5

                  5–7

                  2,0

                  3,0

                  3,5

                  4,5

                  4,5

                  6,0

                  12,5

                  13,5

                  7–10

                  3,0

                  4,0

                  4,5

                  6,5

                  6,0

                  8,0

                  14,0

                  15,5

                  > 10

                  5,0

                  7,0

                  8,0

                  10,5

                  9,0

                  13,0

                  17,0

                  22,5

                  Aliarvostusluokat

                  Luottoluokitus

                  Jäljellä oleva
                  maturiteetti (vuotta)

                  luokka I

                  luokka II (1)

                  luokka III (1)

                  luokka IV (1)

                  luokka V (1)

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  kiinteäkorkoinen

                  nollakorkoinen

                  Luokka 3 (BBB+– BBB-) (2)

                  0–1

                  6,0

                  6,0

                  7,0

                  7,0

                  8,0

                  8,0

                  13,0

                  13,0

                  Ei Vakuus kelpoinen

                  1–3

                  7,0

                  8,0

                  10,0

                  14,5

                  15,0

                  16,5

                  24,5

                  26,5

                  3–5

                  9,0

                  10,0

                  15,5

                  20,5

                  22,5

                  25,0

                  32,5

                  36,5

                  5–7

                  10,0

                  11,5

                  16,0

                  22,0

                  26,0

                  30,0

                  36,0

                  40,0

                  7–10

                  11,5

                  13,0

                  18,5

                  27,5

                  27,0

                  32,5

                  37,0

                  42,5

                  > 10

                  13,0

                  16,0

                  22,5

                  33,0

                  27,5

                  35,0

                  37,5

                  44,0

         (1)  Jos omaisuusvakuudelliset arvopaperit, pankkien katetut joukkovelkakirjalainat (pankkien katetut jumbolainat, perinteiset pankkien katetut joukkovelkakirjalainat sekä muut pankkien katetut joukkovelkakirjalainat) ja kattamattomat pankkien joukkovelkakirjalainat arvostetaan suuntaviivojen EKP/2011/14 liitteessä I olevan 6.5 kohdan mukaisesti teoreettisen hinnan perusteella, arvostuksessa käytetään ylimääräistä aliarvostusta (haircut). Aliarvostus tehdään vähentämällä suoraan 5 prosenttia kunkin velkainstrumentin teoreettisesta hinnasta. Omassa käytössä oleviin katettuihin joukkolainoihin sovelletaan lisäksi ylimääräistä aliarvostusta. Omassa käytössä olevien katettujen joukkolainojen aliarvostus on 8 prosenttia luokitusasteikon luokissa 1 ja 2, ja 12 prosenttia luokitusasteikon luokassa 3.

         (2)  Luokitukset sellaisina kuin ne on täsmennetty eurojärjestelmän yhdenmukaistetussa arviointiasteikossa, joka on julkaistu EKP:n verkkosivuilla (www.ecb.europa.eu).

      LIITE II

         KIINTEÄKORKOISIIN LAINASAAMISIIN SOVELLETTAVAT ALIARVOSTUSPROSENTIT

                  Arvostusmenetelmä

                  Luottoluokitus

                  Jäljellä oleva maturiteetti (vuotta)

                  Kiinteä korko ja kansallisen keskuspankin arvostusperusteena teoreettinen hinta

                  Kiinteä korko ja kansallisen keskuspankin arvostusperusteena jäljellä oleva lainapääoma

                  Luokat 1 ja 2 (AAA–A-)

                  0–1

                  10,0

                  12,0

                  1–3

                  12,0

                  16,0

                  3–5

                  14,0

                  21,0

                  5–7

                  17,0

                  27,0

                  7–10

                  22,0

                  35,0

                  > 10

                  30,0

                  45,0

                  Arvostusmenetelmä

                  Luottoluokitus

                  Jäljellä oleva maturiteetti (vuotta)

                  Kiinteä korko ja kansallisen keskuspankin arvostusperusteena teoreettinen hinta

                  Kiinteä korko ja kansallisen keskuspankin arvostusperusteena jäljellä oleva lainapääoma

                  Luokka 3 (BBB+ – BBB-)

                  0–1

                  17,0

                  19,0

                  1–3

                  29,0

                  34,0

                  3–5

                  37,0

                  46,0

                  5–7

                  39,0

                  52,0

                  7–10

                  40,0

                  58,0

                  > 10

                  42,0

                  65,0


title: Euroopan parlamentin päätös (EU) 2015/1669, annettu 29 päivänä huhtikuuta 2015, vastuuvapauden myöntämisestä Euroopan unionin verkko- ja tietoturvaviraston talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/284

      EUROOPAN PARLAMENTIN PÄÄTÖS (EU) 2015/1669,
      annettu 29 päivänä huhtikuuta 2015,
      vastuuvapauden myöntämisestä Euroopan unionin verkko- ja tietoturvaviraston talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan unionin verkko- ja tietoturvaviraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan unionin verkko- ja tietoturvaviraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (5),

                  —

                  ottaa huomioon Euroopan unionin verkko- ja tietoturvavirastosta (ENISA) ja asetuksen (EY) N:o 460/2004 kumoamisesta 21. toukokuuta 2013 annetun Euroopan parlamentin ja neuvoston asetuksen (EU) N:o 526/2013 (6) ja erityisesti sen 21 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (8) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0089/2015),

         1.

            myöntää Euroopan unionin verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 217.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 77, 13.3.2004, s. 1.

         (6)  EUVL L 165, 18.6.2013, s. 41.

         (7)  EYVL L 357, 31.12.2002, s. 72.

         (8)  EUVL L 328, 7.12.2013, s. 42.


title: 2004/644/EY: Neuvoston päätös, tehty 13 päivänä syyskuuta 2004, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston asetuksen (EY) N:o 45/2001 täytäntöönpanosääntöjen hyväksymisestä

text:
               21.9.2004

               FI

               Euroopan unionin virallinen lehti

               L 296/16

      NEUVOSTON PÄÄTÖS,

   tehty 13 päivänä syyskuuta 2004,
   yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston asetuksen (EY) N:o 45/2001 täytäntöönpanosääntöjen hyväksymisestä
   (2004/644/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 286 artiklan,
   ottaa huomioon Euroopan parlamentin ja neuvoston asetuksen (EY) N:o 45/2001 (1) ja erityisesti sen 24 artiklan 8 kohdan,
   sekä katsoo seuraavaa:

               (1)

               Asetuksessa (EY) N:o 45/2001, jäljempänä ”asetus”, vahvistetaan kaikkiin yhteisöjen toimielimiin ja elimiin sovellettavat periaatteet ja säännöt ja velvoitetaan kukin yhteisöjen toimielin ja elin nimittämään tietosuojasta vastaava henkilö.

               (2)

               Asetuksen 24 artiklan 8 kohdassa edellytetään, että kukin yhteisöjen toimielin tai elin antaa täytäntöönpanoa koskevat tarkemmat säännöt tietosuojasta vastaavan henkilön osalta liitteessä olevien säännösten mukaisesti. Nämä tarkemmat säännöt koskevat erityisesti tietosuojasta vastaavan henkilön tehtäviä, velvollisuuksia ja toimivaltuuksia.

               (3)

               Täytäntöönpanosäännöissä olisi myös määriteltävä menettelyt, jotka koskevat rekisteröityjen oikeuksien käyttöä ja kaikkien asianomaisten toimijoiden velvoitteiden täyttämistä yhteisöjen toimielimissä ja elimissä tapahtuvassa henkilötietojen käsittelyssä.

               (4)

               Asetuksen täytäntöönpanosäännöillä ei rajoiteta seuraavien säädösten soveltamista: asetus (EY) N:o 1049/2001 (2), päätös 2004/338/EY, Euratom (3) ja erityisesti sen liite II, päätös 2001/264/EY (4) ja erityisesti sen liitteessä olevan II osan VI jakso, sekä neuvoston pääsihteerin, yhteisen ulko- ja turvallisuuspolitiikan korkean edustajan päätös 25 päivältä kesäkuuta 2001 (5),

         ON PÄÄTTÄNYT SEURAAVAA:
   1 JAKSO
   YLEISET SÄÄNNÖKSET
   1 artikla
   Aihe ja soveltamisala
   Tällä päätöksellä vahvistetaan Euroopan parlamentin ja neuvoston asetusta (EY) N:o 45/2001, jäljempänä ”asetus”, koskevat tarkemmat soveltamissäännöt Euroopan unionin neuvoston osalta.
   2 artikla
   Määritelmät
   Tässä päätöksessä tarkoitetaan, rajoittamatta asetuksessa olevien määritelmien soveltamista:

               a)

               ”rekisterinpitäjällä”, toimielintä, pääosastoa, linjaa, osastoa tai yksikköä, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot, jotka ilmoitetaan tietosuojasta vastaavalle henkilölle, jäljempänä ”TVH”, asetuksen 25 artiklan mukaisesti tehtävässä ilmoituksessa;

               b)

               ”yhteyshenkilöllä”, pääosaston hallinnollista avustajaa (hallinnollisia avustajia) tai jokaista henkilöstön jäsentä, jonka hänen pääosastonsa on nimennyt TVH:ta kuullen edustajakseen käsittelemään tietosuoja-asioita tiiviissä yhteistyössä TVH:n kanssa;

               c)

               ”pääsihteeristön henkilöstöllä”, kaikkia neuvoston pääsihteeristön, jäljempänä ”pääsihteeristö”, virkamiehiä ja kaikkia muita henkilöitä, joihin sovelletaan Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehdoista annettua neuvoston asetusta (ETY, Euratom, EHTY) N:o 259/68 (6), jäljempänä ”henkilöstösäännöt”, tai jotka ovat pääsihteeristön palveluksessa sopimuspohjaisesti (harjoittelijat, konsultit, toimeksisaajat, jäsenvaltioiden lähettämät virkamiehet).

         2 JAKSO
   TIETOSUOJASTA VASTAAVA HENKILÖ
   3 artikla
   Tietosuojasta vastaavan henkilön nimittäminen ja asema
   1.   Neuvosto varapääsihteeri nimittää TVH:n ja ilmoittaa hänen nimensä Euroopan tietosuojavaltuutetulle. TVH raportoi suoraan neuvoston varapääsihteerille.
   2.   TVH:n toimikausi on kolme vuotta ja se voidaan uusia kahdesti.
   3.   TVH hoitaa tehtäviään riippumattomana yhteistyössä Euroopan tietosuojavaltuutetun kanssa. TVH ei erityisesti saa vastaanottaa mitään ohjeita pääsihteeristön nimittävältä viranomaiselta tai keneltäkään muulta asetuksen säännösten sisäisestä soveltamisesta toimielimessä tai elimessä tai yhteistyöstään Euroopan tietosuojavaltuutetun kanssa.
   4.   Ennen TVH:n tehtävien ja velvollisuuksien hoitamisen arviointia on kuultava Euroopan tietosuojavaltuutettua. TVH voidaan erottaa toimestaan vain Euroopan tietosuojavaltuutetun suostumuksella, jos hän ei enää täytä tehtäviensä suorittamiselle asetettuja vaatimuksia.
   5.   TVH:lle ilmoitetaan kaikista yhteydenotoista ulkopuolisiin osapuoliin, jotka liittyvät asetuksen soveltamiseen ja erityisesti yhteistoimintaan Euroopan tietosuojavaltuutetun kanssa, sanotun kuitenkaan rajoittamatta TVH:n nimittämisessä käytettävän menettelyn soveltamista.
   6.   TVH:hon ja hänen henkilöstöönsä sovelletaan Euroopan yhteisöjen virkamiehiin ja muuhun henkilöstöön sovellettavia sääntöjä ja määräyksiä, sanotun kuitenkaan rajoittamatta asiaa koskevien asetuksen säännösten soveltamista.
   4 artikla
   Tehtävät
   TVH:n tehtävänä on:

               a)

               varmistaa, että rekisterinpitäjille ja rekisteröidyille tiedotetaan heidän tästä asetuksesta johtuvista oikeuksistaan ja velvollisuuksistaan. Tämän tehtävän suorittamiseksi hän muun muassa laatii tiedotus- ja ilmoituslomakkeita, kuulee asianomaisia osapuolia ja edistää yleistä tietämystä tietosuoja-asioista;

               b)

               vastata Euroopan tietosuojavaltuutetun kysymyksiin ja olla toimivaltansa rajoissa yhteistyössä Euroopan tietosuojavaltuutetun kanssa tämän pyynnöstä tai omasta aloitteestaan;

               c)

               varmistaa itsenäisesti asetuksen säännösten sisäinen soveltaminen pääsihteeristössä;

               d)

               pitää rekisteriä rekisterinpitäjien toteuttamista käsittelyistä ja myöntää kaikille luonnollisille henkilöille oikeus tutustua rekisteriin joko suoraan tai Euroopan tietosuojavaltuutetun välityksellä;

               e)

               ilmoittaa Euroopan tietosuojavaltuutetulle käsittelyistä, joihin saattaa liittyä asetuksen 27 artiklan 2 kohdassa tarkoitettuja erityisiä vaaroja;

               f)

               varmistaa siten, että käsittely ei todennäköisesti loukkaa rekisteröityjen oikeuksia ja vapauksia.

         5 artikla
   Velvollisuudet
   1.   Edellä mainittujen yleisten tehtävien lisäksi TVH:

               a)

               toimii pääsihteeristön nimittävän viranomaisen ja rekisterinpitäjien neuvonantajana tietosuojasäännösten soveltamiseen liittyvissä asioissa. Nimittävä viranomainen, asianomaiset rekisterinpitäjät, henkilöstökomitea ja kaikki luonnolliset henkilöt voivat kuulla TVH:ta, käyttämättä virkatietä, kaikissa asetuksen soveltamiseen tai tulkintaan liittyvissä asioissa.

               b)

               tutkii omasta aloitteestaan tai nimittävän viranomaisen, rekisterinpitäjien, henkilöstökomitean tai luonnollisen henkilön aloitteesta seikkoja ja tapauksia, jotka liittyvät välittömästi hänen tehtäviinsä ja jotka tulevat hänen tietoonsa, sekä antaa asiasta kertomuksen nimittävälle viranomaiselle tai tutkimuksen pyytäjälle. Kaikille muille asianomaisille osapuolille olisi, jos sitä pidetään aiheellisena, ilmoitettava asiasta. Jos kantelun esittäjä on luonnollinen henkilö tai jos hän edustaa luonnollista henkilöä, TVH:n on mahdollisuuksien mukaan varmistettava tutkimuspyynnön luottamuksellisuus, ellei asianomainen rekisteröity anna yksiselitteisesti suostumustaan käsitellä pyyntöä muulla tavalla;

               c)

               tekee yhteistyötä tehtäviensä hoidossa yhteisöjen muiden toimielinten ja elinten tietosuojasta vastaavien henkilöiden kanssa, erityisesti vaihtamalla kokemuksia ja parhaita käytäntöjä;

               d)

               edustaa neuvoston pääsihteeristöä kaikissa tietosuojaan liittyvissä asioissa; TVH voi myös osallistua asiaankuuluviin komiteoihin tai foorumeihin kansainvälisellä tasolla, sanotun kuitenkaan rajoittamatta päätöksen 2004/338/EY, Euratom soveltamista;

               e)

               antaa vuosittaisen kertomuksen toimistaan neuvoston varapääsihteerille ja toimittaa sen henkilöstölle.

         2.   TVH ja hänen henkilöstönsä eivät saa luovuttaa tietoja tai asiakirjoja, joita he saavat haltuunsa tehtäviään suorittaessaan, sanotun kuitenkaan rajoittamatta 4 artiklan b alakohdan, 5 artiklan 1 kohdan b ja c alakohdan ja 15 artiklan soveltamista.
   6 artikla
   Toimivaltuudet
   Tehtäviään ja velvollisuuksiaan suorittaessaan TVH voi:

               a)

               milloin tahansa tutustua tietoihin, jotka ovat käsittelyn kohteena, ja kaikkiin tiloihin, tietojenkäsittelylaitteistoihin ja tietovälineisiin;

               b)

               pyytää oikeudellisia lausuntoja neuvoston oikeudelliselta yksiköltä;

               c)

               käyttää tietotekniikkaosaston ulkoisia asiantuntijapalveluja tulojen ja menojen hyväksyjän etukäteisellä suostumuksella Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (7) ja sen täytäntöönpanoa koskevien sääntöjen mukaisesti;

               d)

               ehdottaa pääsihteeristölle hallinnollisia toimenpiteitä ja antaa yleisiä suosituksia asetuksen asianmukaisesta soveltamisesta, sanotun kuitenkaan rajoittamatta Euroopan tietosuojavaltuutetun tehtävien hoitoa ja toimivaltaa;

               e)

               esittää erityistapauksissa pääsihteeristölle ja/tai kaikille muille asianomaisille osapuolille minkä tahansa muun suosituksen tietosuojan parantamiseksi käytännössä;

               f)

               saattaa pääsihteeristön nimittävän viranomaisen tietoon tapaukset, joissa henkilöstön jäsen on jättänyt täyttämättä asetuksesta johtuvat velvollisuutensa, ja ehdottaa hallinnollisen tutkimuksen käynnistämistä sen selvittämiseksi, onko mahdollisesti asetuksen 49 artiklaa sovellettava.

         7 artikla
   Voimavarat
   TVH:n käyttöön on järjestettävä riittävä henkilöstö ja tarvittavat voimavarat, joita hänen tehtäviensä suorittaminen edellyttää.
   3 JAKSO
   TIETOSUOJA-ALAN TOIMIJOIDEN OIKEUDET JA VELVOLLISUUDET
   8 artikla
   Nimittävä viranomainen
   1.   Jos asetuksen rikkomisesta esitetään henkilöstösääntöjen 90 artiklan mukainen valitus, nimittävä viranomainen kuulee TVH:ta, jonka on annettava lausuntonsa kirjallisesti 15 vuorokauden kuluessa pyynnön vastaanottamisen jälkeen. Jos TVH ei ole antanut lausuntoaan nimittävälle viranomaiselle tämän määräajan kuluessa, lausuntoa ei enää edellytetä. TVH:n lausunto ei sido nimittävää viranomaista.
   2.   TVH:lle on annettava tieto, kun käsiteltävänä on asia, jolla on tai jolla voi olla tietosuojaa koskevia vaikutuksia.
   9 artikla
   Rekisterinpitäjät
   1.   Rekisterinpitäjien tehtävänä on varmistaa, että kaikki heidän valvontaansa kuuluvat käsittelyt suoritetaan asetuksen mukaisesti.
   2.   Rekisterinpitäjien on:

               a)

               annettava TVH:lle ilmoitus ennen kuin toteutetaan käsittely tai käsittelyjen sarja, joilla on sama tarkoitus tai useita toisiinsa liittyviä tarkoituksia, sekä ilmoitus kaikista huomattavista käsittelyihin tehdyistä muutoksista. Ennen asetuksen voimaantuloa 1 päivänä helmikuuta 2001 suoritettujen käsittelyjen osalta rekisterinpitäjän on ilmoitettava tällaisista muutoksista viipymättä;

               b)

               avustettava TVH:ta ja Euroopan tietosuojavaltuutettua näiden tehtävien suorittamisessa, erityisesti antamalla tietoja viimeistään 30 vuorokauden kuluessa näiden esittämien pyyntöjen johdosta;

               c)

               toteutettava asianmukaiset tekniset ja organisatoriset toimenpiteet ja annettava asianmukaisia ohjeita pääsihteeristön henkilöstölle sekä käsittelyn luottamuksellisuuden että käsittelyyn liittyviä vaaroja vastaavan turvallisuustason varmistamiseksi;

               d)

               kuultava tarvittaessa TVH:ta siitä, ovatko käsittelyt asetuksen mukaisia, erityisesti silloin, kun he epäilevät perustellusti, että tietyt käsittelyt eivät ole asetuksen 4–10 artiklan mukaisia. Rekisterinpitäjät voivat kuulla myös TVH:ta ja/tai pääosasto A:n tietotekniikkaosaston turvallisuusasiantuntijoita, turvallisuusyksikköä ja tietoturvatoimistoa (INFOSEC) käsittelyjen luottamuksellisuuteen liittyvistä seikoista ja asetuksen 22 artiklan nojalla toteutetuista turvallisuustoimenpiteistä.

         10 artikla
   Yhteyshenkilöt
   1.   Rajoittamatta TVH:n velvollisuuksien hoitamista, yhteyshenkilöiden on:

               a)

               avustettava pääosastoaan tai yksikköään kaikkea henkilötietojen käsittelyä koskevan luettelon laatimisessa;

               b)

               avustettava pääosastoaan tai yksikköään selvittämään vastaavat rekisterinpitäjät;

               c)

               oltava oikeutettuja saamaan rekisterinpitäjiltä ja henkilöstöltä riittävät ja tarvittavat tiedot hallinnollisten tehtäviensä suorittamiseksi omassa pääosastossaan tai yksikössään. Tähän ei kuulu oikeus tutustua rekisterinpitäjän vastuulla käsiteltäviin henkilötietoihin.

         2.   Rajoittamatta rekisterinpitäjien velvollisuuksien hoitamista, yhteyshenkilöiden on:

               a)

               avustettava rekisterinpitäjiä näiden velvollisuuksien suorittamisessa;

               b)

               helpotettava tarpeen mukaan TVH:n ja rekisterinpitäjien välistä viestintää.

         11 artikla
   Pääsihteeristön henkilöstö
   1.   Pääsihteeristön henkilöstön on erityisesti edistettävä osaltaan henkilötietojen käsittelyn luottamuksellisuutta ja turvallisuutta koskevien sääntöjen soveltamista asetuksen 21 ja 22 artiklan mukaisesti. Pääsihteeristön henkilöstön jäsenet, joilla on oikeus tutustua henkilötietoihin, saavat käsitellä näitä tietoja vain rekisterinpitäjän ohjeiden mukaisesti, ellei tietojen käsittelyä edellytetä heiltä kansallisen tai yhteisön lainsäädännön nojalla.
   2.   Jokainen pääsihteeristön henkilöstön jäsen voi Euroopan tietosuojavaltuutetun asettamien sääntöjen mukaisesti esittää Euroopan tietosuojavaltuutetulle kantelun henkilötietojen käsittelyä koskevien asetuksen säännösten epäillystä rikkomisesta, käyttämättä virkatietä.
   12 artikla
   Rekisteröidyt
   1.   Sen lisäksi, että rekisteröidyillä on asetuksen 11 ja 12 artiklan nojalla oikeus saada asianmukaista tietoa kaikesta omien henkilötietojensa käsittelystä, rekisteröidyt voivat ottaa tämän päätöksen 5 jaksossa määritellyllä tavalla yhteyttä asianomaiseen rekisterinpitäjään asetuksen 13–19 artiklan mukaisten oikeuksiensa käyttämiseksi.
   2.   Jokainen rekisteröity voi tehdä Euroopan tietosuojavaltuutetun laatimien sääntöjen mukaisesti kantelun Euroopan tietosuojavaltuutetulle, jos hän katsoo, että neuvoston suorittamassa, hänen henkilötietojaan koskevassa käsittelyssä hänelle asetuksen nojalla kuuluvia oikeuksia on loukattu, sanotun kuitenkaan rajoittamatta muiden oikeussuojakeinojen käyttöä.
   3.   Kenellekään ei saa aiheutua haittaa Euroopan tietosuojavaltuutetulle esitetyn kantelun johdosta tai sellaisen TVH:n tietoon saatetun tapauksen johdosta, jossa asetuksen säännöksiä epäillään rikotun.
   4 JAKSO
   ILMOITETTUJEN KÄSITTELYJEN REKISTERI
   13 artikla
   Ilmoitusmenettely
   1.   Rekisterinpitäjä tekee TVH:lle ilmoituksen kaikista henkilötietojen käsittelyistä pääsihteeristön Intranet-sivulla (tietosuoja) olevalla ilmoituslomakkeella. Ilmoitus toimitetaan TVH:lle sähköisesti. Vahvistettu ilmoitus lähetetään TVH:lle tiedoksi kirjallisena kymmenen työpäivän kuluessa. Kun TVH on saanut vahvistetun ilmoituksen, hän julkaisee sen rekisterissä.
   2.   Ilmoitukseen on sisällytettävä kaikki asetuksen 25 artiklan 2 kohdassa tarkoitetut tiedot. Kaikista näihin tietoihin vaikuttavista muutoksista on ilmoitettava viipymättä TVH:lle.
   3.   Muut ilmoitusmenettelyä koskevat säännöt ja menettelyt, joita rekisterinpitäjien on noudatettava, kuuluvat osana TVH:n antamiin yleisiin suosituksiin.
   14 artikla
   Rekisterin sisältö ja tarkoitus
   1.   TVH pitää henkilötietojen käsittelyistä rekisteriä, joka laaditaan rekisterinpitäjiltä saatujen ilmoituksen perusteella.
   2.   Rekisterin on sisällettävä ainakin asetuksen 25 artiklan 2 kohdan a–g alakohdassa tarkoitetut tiedot. TVH:n rekisteriin merkitsemiä tietoja voidaan kuitenkin tarvittaessa poikkeuksellisesti rajoittaa, jos se on tarpeen tietyn käsittelytoimen turvallisuuden varmistamiseksi.
   3.   Rekisteri toimii neuvostossa suoritettujen henkilötietojen käsittelyjen luettelona. Se tarjoaa tietoja rekisteröidyille ja auttaa heitä käyttämään asetuksen 13–19 artiklassa vahvistettuja oikeuksiaan.
   15 artikla
   Rekisteriin tutustuminen
   1.   TVH toteuttaa asianmukaiset toimenpiteet varmistaakseen, että jokainen luonnollinen henkilö voi tutustua rekisteriin joko suoraan tai Euroopan tietosuojavaltuutetun välityksellä. TVH antaa asianomaisille henkilöille tietoja ja ohjeita siitä, miten ja minne voidaan tehdä rekisteriin tutustumista koskeva hakemus.
   2.   Jollei rekisteriin tutustuminen ole mahdollista sähköisesti, asiaa koskeva hakemus esitetään kirjallisesti, sähköinen muoto mukaan luettuna, jollakin perustamissopimuksen 314 artiklassa mainitulla kielellä ja riittävän täsmällisesti, jotta TVH voi tunnistaa kyseessä olevat käsittelyt. Vastaanottoilmoitus lähetetään pyynnön esittäjälle viipymättä.
   3.   Jos hakemus ei ole riittävän täsmällinen, TVH pyytää hakijaa täsmentämään hakemusta ja avustaa siinä hakijaa. Jos hakemus koskee erittäin suurta määrää käsittelyjä, TVH voi neuvotella hakijan kanssa epävirallisesti kohtuullisen ratkaisun löytämiseksi.
   4.   Jokainen voi pyytää TVH:lta kopiota rekisterissä olevista tiedoista, jotka voivat koskea mitä tahansa ilmoitettua käsittelyä.
   5 JAKSO
   REKISTERÖIDYN OIKEUKSIEN KÄYTTÖÄ KOSKEVA MENETTELY
   16 artikla
   Yleiset säännökset
   1.   Tässä jaksossa säädettyjä rekisteröidyn oikeuksia voi käyttää ainoastaan asianomainen henkilö tai poikkeustapauksissa hänen puolestaan toimiva muu henkilö, jolla on asianmukainen valtakirja. Pyynnöt osoitetaan kirjallisesti asianomaiselle rekisterinpitäjälle, ja niistä toimitetaan jäljennös TVH:lle, joka tarvittaessa avustaa rekisteröityä asianomaisen rekisterinpitäjän tunnistamisessa. TVH toimittaa tarvittavat lomakkeet. Rekisterinpitäjä hyväksyy pyynnön ainoastaan, jos lomake on täytetty kokonaan ja asianosaisen henkilöllisyys on tarkistettu asianmukaisesti. Rekisteröidyn oikeuksien käyttö on maksutonta.
   2.   Rekisterinpitäjä lähettää hakijalle vastaanottotodistuksen viiden työpäivän kuluessa hakemuksen rekisteröinnistä. Jos asiasta ei muuta säädetä, rekisterinpitäjä vastaa pyyntöön viimeistään viidentoista työpäivän kuluttua sen rekisteröinnistä joko myönteisesti tai ilmoittaa kirjallisesti syyt pyynnön epäämiseen kokonaan tai osittain varsinkin tapauksissa, joissa hakijaa ei pidetä rekisteröitynä.
   3.   Jos rekisteröidyn oikeuksien käytössä havaitaan virheellisyyksiä tai ilmeisiä väärinkäytöksiä ja jos rekisteröity väittää käsittelyä säännösten vastaiseksi, rekisterinpitäjän on neuvoteltava pyynnöstä TVH:n kanssa ja/tai pyydettävä rekisteröityä kääntymään TVH:n puoleen, joka päättää pyynnön harkittavaksi ottamisesta ja käsittelyn jatkamisesta.
   4.   Kuka tahansa asianomainen henkilö voi kääntyä TVH:n puoleen saadakseen tietoja tiettyyn tapaukseen liittyvästä oikeuksien käytöstään. Jokainen rekisteröity voi tehdä Euroopan tietosuojavaltuutetulle valituksen, jos hän katsoo asetuksen mukaisia oikeuksiaan loukatun henkilötietojensa käsittelyn johdosta, sanotun kuitenkaan rajoittamatta muiden oikeussuojakeinojen käyttöä.
   17 artikla
   Tiedonsaantioikeus
   Rekisteröidyllä on oikeus saada esteittä rekisterinpitäjältä milloin tahansa kolmen kuukauden kuluessa pyynnön vastaanottamisesta asetuksen 13 artiklan a–d kohdassa tarkoitetut tiedot toivomuksensa mukaan joko siten, että hän tutustuu asiakirjoihin toimielimen tiloissa tai siten, että hänelle toimitetaan niistä jäljennös, mukaan lukien sähköisessä muodossa oleva jäljennös, jos sellainen on tarpeen.
   18 artikla
   Oikaisuoikeus
   Kussakin virheellisiä tai puutteellisia henkilötietoja koskevassa rekisteröidyn oikaisupyynnössä on ilmoitettava asianomaiset tiedot sekä oikaisutiedot. Rekisterinpitäjän on käsiteltävä asia viipymättä.
   19 artikla
   Suojaamisoikeus
   Rekisterinpitäjä käsittelee viipymättä asetuksen 15 artiklassa tarkoitettua tietojen suojaamista koskevat pyynnöt. Pyynnössä on yksilöitävä asianomaiset tiedot sekä syyt niiden suojaamiseen. Rekisterinpitäjä ilmoittaa pyynnön tehneelle rekisteröidylle edeltäkäsin suojauksen poistamisesta.
   20 artikla
   Poistamisoikeus
   Rekisteröity voi pyytää rekisterinpitäjää poistamaan viipymättä tiedot, jos niitä on käsitelty laittomasti ja erityisesti jos asetuksen 4–10 artiklan säännöksiä on loukattu. Pyynnössä on ilmoitettava asianomaiset tiedot sekä syyt laittomaan käsittelyyn tai todisteet siitä. Automaattisissa arkistointijärjestelmissä poistaminen varmistetaan pääsääntöisesti kaikin käytettävissä olevin teknisin keinoin, jotka tekevät mahdottomaksi poistettujen tietojen myöhemmän käsittelyn. Jos tietoja ei teknisistä syistä voida poistaa, rekisterinpitäjän on neuvoteltava asiasta TVH:n ja poistoa pyytäneen henkilön kanssa ja sen jälkeen välittömästi suojattava kyseiset tiedot.
   21 artikla
   Ilmoitus sivullisille
   Jos tiedot oikaistaan, suojataan tai poistetaan rekisteröidyn pyynnöstä, hän voi vaatia, että rekisterinpitäjä ilmoittaa asiasta sivullisille, joille hänen henkilötietojaan on luovutettu, jollei tämä osoittaudu mahdottomaksi tai vaadi kohtuutonta vaivaa.
   22 artikla
   Vastustusoikeus
   Rekisteröity voi asetuksen 18 artiklan mukaisesti vastustaa häntä koskevien tietojen käsittelyä sekä hänen henkilötietojensa luovuttamista tai käyttöä. Pyyntöön on sisällytettävä asianomaiset tiedot ja vastustuksen perustelut. Jos vastustus on perusteltu, kyseisiä tietoja ei enää käsitellä.
   23 artikla
   Automaattiset yksittäispäätökset
   Rekisteröidyllä on oikeus olla joutumatta asetuksen 19 artiklan mukaisesti automaattisen yksittäispäätöksen kohteeksi, jollei päätös ole nimenomaisesti kansallisessa tai yhteisön lainsäädännössä sallittu tai Euroopan tietosuojavaltuutettu ole siihen antanut suostumustaan rekisteröidyn oikeutetut edut suojaten. Kummassakin tapauksessa rekisteröidyllä on mahdollisuus esittää edeltäkäsin näkemyksensä asiasta ja neuvotella siitä TVH:n kanssa.
   24 artikla
   Poikkeukset ja rajoitukset
   1.   Rekisterinpitäjä voi rajoittaa tämän päätöksen 17–21 artiklassa tarkoitettuja oikeuksia, sikäli kuin rajoitus on selvästi perusteltavissa asetuksen 20 artiklan mukaisilla oikeutetuilla syillä. Ehdotonta tarvetta lukuun ottamatta rekisterinpitäjä kuulee ensin TVH:ta, jonka lausunto ei ole toimielintä sitova. Rekisterinpitäjä vastaa viipymättä oikeuksien käyttöön sovellettavia poikkeuksia ja rajoituksia koskeviin pyyntöihin ja perustelee päätöksensä.
   2.   Jokainen, jota asia koskee, voi pyytää Euroopan tietosuojavaltuutettua soveltamaan asetuksen 47 artiklan 1 kohdan c alakohtaa.
   6 JAKSO
   TUTKINTAMENETTELY
   25 artikla
   Käytännön säännöt
   1.   Tutkintapyynnöt on osoitettava kirjallisesti TVH:lle käyttämällä hänen käyttöön asettamaansa erityistä lomaketta. Jos kyseessä on tutkinnan pyytämistä koskevan oikeuden ilmeinen väärinkäyttö (esimerkiksi sama henkilö on hiljattain tehnyt samanlaisen pyynnön), TVH ei ole velvoitettu antamaan vastausta pyynnön esittäneelle henkilölle.
   2.   TVH:n on lähetettävä 15 päivän kuluessa pyynnön saamisesta vastaanottotodistus nimittävälle viranomaiselle tai tutkinnan toimeksiantaneelle henkilölle ja tarkistettava, onko pyyntö käsiteltävä luottamuksellisena.
   3.   TVH:n on pyydettävä kyseessä olevasta tietojenkäsittelystä vastaavalta rekisterinpitäjältä kirjallinen lausunto asiasta. Rekisterinpitäjän on toimitettava vastauksensa TVH:lle 15 päivän kuluessa. TVH saattaa pyytää lisätietoja muilta tahoilta, kuten esimerkiksi neuvoston pääsihteeristön turvallisuusyksiköltä ja tietoturvatoimistolta (INFOSEC). Hän voi myös tarvittaessa pyytää neuvoston oikeudellisen yksikön lausuntoa. Tiedot tai lausunto on toimitettava TVH:lle 30 päivän kuluessa.
   4.   TVH:n on raportoitava nimittävälle viranomaiselle tai pyynnön tehneelle henkilölle viimeistään kolmen kuukauden kuluttua pyynnön vastaanottamisesta.
   7 JAKSO
   LOPPUSÄÄNNÖKSET
   26 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 13 päivänä syyskuuta 2004.

            Neuvoston puolesta

            Puheenjohtaja

         B. R. BOT

      (1)  EYVL L 8, 12.1.2001, s. 1.

      (2)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (3)  Neuvoston päätös 2004/338/EY, Euratom, tehty 22 päivänä maaliskuuta 2004, neuvoston työjärjestyksen vahvistamisesta (EUVL L 106, 15.4.2004, s. 22).

      (4)  Neuvoston päätös 2001/264/EY, tehty 19 päivänä maaliskuuta 2001, neuvoston turvallisuussääntöjen vahvistamisesta (EYVL L 101, 11.4.2001, s. 1), päätös sellaisena kuin se on muutettuna päätöksellä 2004/194/EY (EUVL L 63, 28.2.2004, s. 48).

      (5)  Neuvoston pääsihteerin, yhteisen ulko- ja turvallisuuspolitiikan korkean edustajan päätös, tehty 25 päivänä kesäkuuta 2001, hyvän hallintotavan säännöstöstä Euroopan unionin neuvoston pääsihteeristölle ja sen henkilöstölle yhteyksissä yleisöön työasioissa (EYVL C 189, 5.7.2001, s. 1).

      (6)  EYVL L 56, 4.3.1968, s. 1, asetus sellaisena kuin se on viimeksi muutettuna asetuksella (EY, Euratom) N:o 723/2004 (EUVL L 124, 27.4.2004, s. 1).

      (7)  EYVL L 248, 16.9.2002, s. 1.


title: 2010/447/YUTP: Neuvoston päätös 2010/447/YUTP, annettu 11 päivänä elokuuta 2010 , Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta

text:
               12.8.2010

               FI

               Euroopan unionin virallinen lehti

               L 211/39

         NEUVOSTON PÄÄTÖS 2010/447/YUTP,
   annettu 11 päivänä elokuuta 2010,
   Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 21 päivänä heinäkuuta 2003 yhteisen toiminnan 2003/537/YUTP (1), jolla Marc OTTE nimitettiin Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin.

               (2)

               Neuvosto hyväksyi 22 päivänä helmikuuta 2010 päätöksen 2010/107/YUTP (2), jolla erityisedustajan toimeksiantoa jatkettiin 31 päivään elokuuta 2010.

               (3)

               Erityisedustajan toimeksiantoa olisi jatkettava 28 päivään helmikuuta 2011 tai siihen saakka, kun neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että päätöksessä 2010/107/YUTP esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon.

               (4)

               Erityisedustaja toteuttaa toimeksiantonsa tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 21 artiklassa vahvistettuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/107/YUTP seuraavasti:

               1)

               Korvataan 1 artikla seuraavasti:
               ”1 artikla
               Euroopan unionin erityisedustaja
               Jatketaan Marc OTTEn toimeksiantoa Euroopan unionin erityisedustajana, jäljempänä ’erityisedustaja’, Lähi-idän rauhanprosessissa 28 päivään helmikuuta 2011 tai siihen saakka, kun neuvosto päättää korkean edustajan ehdotuksesta, että nykyisessä päätöksessä esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon.”

               2)

               Korvataan 5 artikla seuraavasti:
               ”5 artikla
               Rahoitus
               1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2010 alkavalla ja 31 päivänä elokuuta 2010 päättyvällä kaudella 730 000 euroa.
               2.   Erityisedustajan toimeksiantoon liittyviin menoihin tarkoitettu rahoitusohje 1 päivänä syyskuuta 2010 alkavalle ja 28 päivänä helmikuuta 2011 päättyvälle kaudelle on 585 000 euroa.
               3.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
               4.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä elokuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 184, 23.7.2003, s. 45.

      (2)  EUVL L 46, 23.2.2010, s. 8.